Държавен вестник, бр. 38, 2012 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  38
§ 17. Създава се § 1а:
„§ 1а. Наредбата въвежда изискванията на 
Директива 96/67/ЕО на Съвета от 15 октомври 
1996 г. относно достъп до пазара на наземни 
услуги в летищата на Общността (OB, L 272 
от 25 октомври 1996 г.).“
§ 18. В приложение № 12 към чл. 41, т. 3 
се правят следните изменения:
1. В т. 5 думите „с притежаване на“ се за­
менят със „с разполагане с“.
2. В т. 6 думите „с притежаване на“ се за­
менят със „с разполагане с“.
3. В т. 8 думите „с притежаване на“ се за­
менят със „с разполагане със“.
4. В т. 9 думите „с притежаване на“ се за­
менят със „с разполагане със“.
5. В т. 10 думите „с притежаване на“ се 
заменят със „с разполагане с“.
6. В т. 11 думите „с притежаване на“ се 
заменят със „с разполагане със“.
Министър:
Ивайло Московски
4800
МИНИСТЕРСТВО
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
ПРАВИЛНИК
за устройството, функциите и дейността на 
Национална компания „Стратегически ин­
фраструктурни проекти“
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат устрой­
ството, функциите и дейността на Национална 
компания „Стратегически инфраструктурни 
проекти“, наричана по-нататък „компанията“.
Чл. 2. (1) Компанията е създадена със За­
кона за пътищата като юридическо лице със 
статут на държавно предприятие по чл. 62, 
ал. 3 от Търговския закон.
(2) Компанията не е търговско дружество, 
не формира и не разпределя печалба.
Чл. 3.  (1) Основният предмет на дейност 
на компанията е финансиране, проектиране, 
изграждане, управление, поддържане и ремонт 
на автомагистрала „Струма“, автомагистрала 
„Хемус“ и автомагистрала „Черно море“. 
(2) При проектирането и изграждането на 
обектите по ал. 1 компанията:
1. организира, възлага, финансира, упра­
влява и контролира дейностите, свързани не­
посредствено с проектирането и изграждането 
на пътищата, включително с извършването на 
всички необходими предпроектни проучвания, 
финансови анализи, анализи „разходи – пол­
зи“, прогнози за трафика, провеждане на 
необходимите процедури съгласно действа­
щото екологично законодателство и други, 
необходими за реализиране на проектите;
2. извършва дейности, свързани с принуди­
телно отчуждаване на имоти за задоволяване 
на държавни нужди за изграждане на пътищата 
като инвеститор в съответствие с изискванията 
на Закона за държавната собственост;
3. изготвя проектни предложения за кан­
дидатстване за предоставяне на безвъзмездни 
финансови помощи от Оперативна програма 
„Транспорт“ и от други източници на финан­
сиране във връзка с изпълнение на проектите 
и изграждане на пътищата; 
4. провежда обществените поръчки за ре­
ализация на проектите;
5. възлага оценка на въздействието върху 
пътната безопасност и на одити за пътна 
безопасност на съответния етап от планира­
нето, от инвестиционното проектиране, при 
въвеждане в пробна експлоатация на обектите 
по ал. 1 и при началната им експлоатация.
(3) Компанията управлява автомагистрали­
те по ал. 1 след изграждането и въвеждането 
им в експлоатация.
(4) При управлението на автомагистралите 
по ал. 1 компанията:
1. организира, възлага, финансира и кон­
тролира дейностите по поддържане и ремонт, 
включително на пътните съоръжения и на 
пътните принадлежности;
2. осигурява отстраняването на изоставе­
ни превозни средства и други препятствия 
от автомагистралите и предоставя услуги за 
пътна помощ на увредени превозни средства;
3. издава разрешения за специално ползване 
и събира таксите за специално ползване на 
автомагистралите; 
4. отговаря за изпълнение на задълженията 
и предоставя услуги на физически и юриди­
чески лица и еднолични търговци, експлоа­
тиращи крайпътни обслужващи комплекси, в 
съответствие с чл. 16в от Закона за управление 
на отпадъците; 
5. осигурява обществено ползване и ин­
формация и прогнози за пътния трафик за 
пътищата по ал. 1.
(5) За изпълнение на дейността на компа­
нията държавата предоставя имущество – пуб­
лична и частна държавна собственост, опре­
делено с решение на Министерския съвет.
Г л а в а  в т о р а
УПРАВЛЕНИЕ
Чл. 4. Органи на управление на компа­
нията са:
1. министърът на регионалното развитие 
и благоустройството;
2. управителният съвет;
3. изпълнителният директор.